CELEX: 
Language: ro
Date: 2018-03-02 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2017/118 de instituire a unor măsuri de conservare în domeniul pescuitului pentru protecția mediului marin în Marea Nordului

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               În cadrul politicii comune în domeniul pescuitului (PCP) pot fi adoptate măsuri de gestionare a pescuitului, pentru a asigura respectarea legislației privind protecția mediului (Directiva privind habitatele
                  1
               , Directiva privind păsările
                  2
                și Directiva-cadru „Strategia pentru mediul marin”
                  3
               ), astfel cum se prevede la articolul 11 din Regulamentul (UE) nr. 1380/2013
                  4
               .
            
            
               În conformitate cu Directiva 2008/56/CE a Parlamentului European și a Consiliului din 17 iunie 2008 de instituire a unui cadru de acțiune comunitară în domeniul politicii privind mediul marin (Directiva-cadru „Strategia pentru mediul marin” - MSFD), statele membre sunt autorizate să ia măsurile necesare pentru a obține sau a menține starea ecologică bună a mediului marin, cel mai târziu până în anul 2020. În acest scop, articolul 13 alineatul (4) din directivă impune statelor membre să instituie programe de măsuri, inclusiv măsuri de protecție spațială, care să contribuie la rețele coerente și reprezentative de zone marine protejate, care cuprind în mod adecvat diversitatea ecosistemelor componente.
            
            
               În cazul în care statele membre constată că sunt necesare anumite măsuri de conservare în domeniul pescuitului pentru a respecta obligațiile care le revin în temeiul articolului 13 alineatul (4) din MSFD, al articolului 4 din Directiva privind păsările sau al articolului 6 din Directiva privind habitatele, măsurile respective trebuie să fie adoptate în conformitate cu normele PCP, o politică care ține de competența exclusivă a UE. 
            
            
               O inovație esențială a PCP este introducerea unor dispoziții referitoare la cooperarea regională dintre statele membre cu un interes direct în gestionarea anumitor activități sau zone de pescuit. 
            
            
               În conformitate cu articolul 18 din Regulamentul (UE) nr. 1380/2013, propunerea se bazează pe recomandările comune (RC) elaborate și înaintate Comisiei de statele membre în cauză.
            
            
               La 28 februarie 2017, Belgia, împreună cu Țările de Jos, Franța, Regatul Unit, Germania și Danemarca, au înaintat Comisiei o recomandare comună referitoare la anumite măsuri de gestionare a pescuitului menite să îmbunătățească integritatea fundului mării prin reducerea activităților de pescuit cu unelte mobile de pescuit de fund în patru zone de gestionare a pescuitului din partea belgiană a Mării Nordului, cu scopul de a obține o stare ecologică bună în temeiul MSFD. În consecință, a fost redactată o modificare a Regulamentului delegat (UE) 2017/118 al Comisiei din 5 septembrie 2016
                  5
               .
            
            
               Obiectivul general al regulamentului este să garanteze că măsurile în domeniul pescuitului contribuie în mod adecvat la îmbunătățirea integrității fundului mării și implicit la îndeplinirea obligației de a atinge o stare ecologică bună în conformitate cu MSFD.
            
            
               Conform obligației prevăzute de MSFD, starea ecologică bună și obiectivele de mediu pentru apele marine belgiene au fost definite pe baza celor unsprezece descriptori calitativi enumerați în anexa I la MSFD. În special în raport cu descriptorul 6 „integritatea fundului mării”, MSFD definește starea ecologică bună după cum urmează: 
            
            
               „Structura sedimentului marin este cea care asigură faptul că structura și funcțiile ecosistemului sunt protejate, iar ecosistemele bentonice, în special, nu sunt afectate în mod negativ.” Belgia a mai precizat că starea ecologică bună în ceea ce privește integritatea fundului mării va fi atinsă numai dacă, printre altele, „perturbarea fizică a fundului mării este redusă la un nivel minim, sustenabil, ținându-se cont de sensibilitatea relativă a tipurilor de habitat”.
            
            
               Concret, în ceea ce privește perturbarea habitatelor bentonice prin activitățile de pescuit, Belgia a definit următoarele obiective:
            
            
               „Tendință pozitivă la nivelul suprafeței fundului mării, fără perturbări determinate de uneltele de pescuit de fund în fiecare dintre tipurile de habitate bentonice (= indicator de presiune), permițând dezvoltarea naturală a florei și a faunei bentonice și reducerea la minimum a fragmentării artificiale a fundului mării (= stare dorită).”
            
            
               „Tendință pozitivă la nivelul suprafeței fundului mării, perturbată numai de unelte de pescuit alternative care respectă mediul, urmărind o reducere substanțială a perturbării fundului mării în fiecare dintre tipurile de habitate bentonice (= indicator de presiune) și permițând ameliorarea calității habitatelor bentonice și reducerea la minimum a fragmentării artificiale a fundului mării (= stare dorită).”
            
            
               Belgia intenționează să avanseze în direcția îndeplinirii acestor obiective „prin acțiuni de gestionare explicit spațiale legate de sectoarele vizate (și anume, delimitarea zonelor fără perturbări ale fundului de mare și a zonelor deschise numai pentru uneltele de pescuit de fund care respectă mediul)”.
            
            
               Belgia și-a elaborat propunerea de măsuri privind pescuitul în cadrul planului de amenajare spațiului maritim. Acest proces a început în 2012 și a fost urmat, în 2013, de consultări publice și de o consultare internațională cu țările vecine, pentru ca în 2014 să se încheie printr-un plan de amenajare a spațiului maritim obligatoriu din punct de vedere juridic. Propunerea a fost publicată în Decretul Regal din 20 martie 2014
                  6
               .
            
            
               Belgia a identificat cinci state membre cu activități de pescuit în zona sa economică exclusivă: Țările de Jos, Franța, Regatul Unit, Germania și Danemarca. Marea teritorială este, în principiu, rezervată navelor de pescuit naționale. Cu toate acestea, pe baza unor acorduri bilaterale, Belgia a acordat drepturi suplimentare de pescuit în apele sale teritoriale navelor de pescuit neerlandeze și franceze. 
            
            
               Flota belgiană este destul de limitată (89 de nave în 2011) și desfășoară activități în principal în ape din afara teritoriului belgian. Flota neerlandeză este mult mai mare în comparație cu flota belgiană (831 de nave în 2008). Măsura propusă pentru zona de coastă va afecta probabil beam-traulele neerlandeze mari (de peste 70 GT), în timp ce beam-traulele mici vor fi în continuare permise. Ca urmare a măsurii propuse pentru zona de coastă, navele mari vor fi obligate, în practică, să renunțe la numai 6 % din locurile de pescuit utilizate în zona propusă. 
            
            
               Majoritatea activității flotei franceze în zona propusă se desfășoară cu traule, alte unelte fiind aproape nereprezentate. 
            
         
         
            
               Este foarte puțin probabil ca navele din Regatul Unit să fie afectate de restricțiile definite în propunerea Belgiei de măsuri privind pescuitul. Germania a preferat să nu includă activitatea flotei sale, deoarece interesele sale în materie de gestionare afectate de măsurile propuse sunt minime. 
            
            
               Danemarca a furnizat o analiză a activităților sale de pescuit în zona belgiană a Mării Nordului pentru uneltele mobile de pescuit de fund și alte unelte de pescuit. Navele daneze nu utilizează unelte de pescuit de fund în zona propusă.
            
            
               Măsurile propuse de gestionare a pescuitului nu necesită noi măsuri de control și de aplicare, deoarece controlul măsurilor de gestionare a pescuitului propuse va fi asigurat de sistemele de control existente.  
            
            
               Controlul și aplicarea măsurilor de gestionare a pescuitului propuse se vor baza pe o combinație de proceduri: VMS, control aerian și maritim și control tehnic la bordul navelor. Utilizarea AIS va fi limitată: numai în cazul în care există suspiciuni de încălcare a regulilor.
            
            
               2.CONSULTĂRI PREALABILE ADOPTĂRII ACTULUI
            
            
               Consultări cu părțile interesate
            
            
               Începând cu toamna anului 2012, autoritățile belgiene au organizat consultări formale și informale cu diverse părți interesate, atât din Belgia, cât și din afară. 
            
            
               Propunerea belgiană a fost elaborată în perioada 2012-2014; în paralel cu integrarea în planul belgian de amenajare a spațiului marin a măsurilor propuse în domeniul pescuitului, s-au derulat consultări internaționale în cursul procesului de elaborare a acestui plan: Țările de Jos, Franța și Regatul Unit au fost invitate să-și transmită prin intermediul unor scrisori avizele cu privire la planul de amenajare a spațiului maritim.
            
            
               Totodată, în ceea ce privește în special măsurile privind pescuitul, au avut loc consultări informale cu Țările de Jos și Franța. Ca urmare, proiectul de plan de amenajare a spațiului maritim a fost adaptat ținându-se cont de rezultatele acestor consultări. 
            
            
               Propunerea belgiană de măsuri de gestionare a pescuitului menite să ducă la îmbunătățirea integrității fundului mării a fost coordonată cu reprezentanți ai departamentelor de pescuit și de mediu din diferite state membre implicate. A avut loc o consultare cu Consiliul consultativ pentru Marea Nordului (în septembrie 2015 și în noiembrie 2016), în cursul procesului fiind implicate mai multe părți interesate și experți.
            
            
               Coordonarea regională a început în aprilie 2015. Grupul de lucru ad-hoc a fost creat sub autoritatea grupului de experți tehnici Fish-ENVI din Marea Nordului din cadrului Grupului Scheveningen.
            
            
               Proiectul de document de referință a fost elaborat și revizuit în profunzime pe baza observațiilor prezentate de statele membre în cursul a 10 reuniuni desfășurate în Bruxelles, Haga, Paris sau în cadrul unor reuniuni bilaterale prin teleconferință, iar versiunea finală a documentului a fost discutată în cadrul grupului ad-hoc la începutul lunii iulie 2016. 
            
            
               În ianuarie 2017, Grupul la nivel înalt de la Scheveningen și-a dat aprobarea finală pentru transmiterea către Comisie a recomandării comune.
            
            
               Recomandări comune
            
            
               În conformitate cu procedura descrisă la articolul 18 din Regulamentul (UE) nr. 1380/2013, recomandarea comună (RC) reprezintă rezultatul discuțiilor dintre statele membre care au un interes direct de gestionare. 
            
            
               În perioada septembrie 2016 - ianuarie 2017, reprezentanți ai departamentelor de pescuit și de mediu din Belgia, Țările de Jos, Franța, Regatul Unit, Germania și Danemarca au redactat recomandarea comună. Aceasta a fost aprobată de toate statele membre cu un interes direct de gestionare și a fost transmisă Comisiei de către Belgia la 28 februarie 2017.
            
            
               Această recomandare comună va permite extinderea listei de zone protejate reglementate de Regulamentul delegat (UE) 2017/118. 
            
            
               Recomandarea comună vizează patru zone de gestionare a pescuitului situate în partea belgiană a Mării Nordului. Două dintre aceste situri (zonele 1 și 2) se află în perimetrul a 12 mile nautice, iar celelalte două (zonele 3 și 4) în afara acestui perimetru. Pentru aceste situri sunt propuse următoarele măsuri:
            
            
               În zona 1, toate navele de pescuit prezente își pot continua activitățile, cu condiția încorporării în uneltele de pescuit a unor traverse cu roți („patine cu rotile”). Pentru pescuitul de creveți, este obligatorie o plasă de tip sită. Navele existente pot fi înlocuite. Navele noi sunt autorizate să pescuiască în zonă dacă utilizează unelte de pescuit care nu perturbă fundul mării. Acest lucru înseamnă că navele care nu au desfășurat până acum activități în zonă nu pot utiliza unelte care au impact asupra fundului mării.
            
            
               În zona 2 sunt permise numai uneltele care nu au impact asupra fundului mării. În plus, testarea uneltelor de pescuit alternative cu impact asupra fundului mării este permisă pe baza unui sistem de permise. Se introduce o perioadă de tranziție de trei ani în cursul căreia uneltele de pescuit existente sunt încă permise în zonă. 
            
         
         
            
               În zona 3 sunt permise numai uneltele care nu au impact asupra fundului mării și năvoadele daneze.
            
            
               În zona 4 sunt permise numai uneltele care nu au impact asupra fundului mării și năvoadele daneze. În plus, testarea uneltelor de pescuit alternative cu impact asupra fundului mării este permisă pe baza unui sistem de permise. Se introduce o perioadă de tranziție de trei ani în cursul căreia uneltele de pescuit existente sunt încă permise în zonă.
            
            
               Belgia a solicitat ICES să reexamineze un proiect de procedură pentru a permite testarea științifică a uneltelor de pescuit cu impact asupra fundului mării în două zone de gestionare a pescuitului
                  7
               . ICES a efectuat trei analize independente cu privire la o procedură belgiană de autorizare a accesului la două zone specifice de gestionare a pescuitului pentru a testa unelte de pescuit alternative/al căror impact asupra fundului mării este mai redus.
            
            
               Comitetul științific, tehnic și economic pentru pescuit (CSTEP) 
            
            
               Principalele elemente ale recomandării comune finale transmise Comisiei au fost evaluate de CSTEP în perioada 27-31 martie 2017, în cursul sesiunii plenare
                  8
               .
            
            
               Pe baza evaluării de către CSTEP și a evaluării interne de către serviciile Comisiei a informațiilor furnizate de Belgia, Comisia consideră că recomandarea comună înaintată respectă dispozițiile articolului 11 din Regulamentul (UE) nr. 1380/2013, așa cum s-a descris mai sus.
            
            
               3.ELEMENTELE JURIDICE ALE ACTULUI DELEGAT
            
            
               Rezumatul acțiunii propuse
            
            
               Principala acțiune juridică este adoptarea unor măsuri necesare pentru respectarea obligațiilor care decurg din Directiva-cadru „Strategia pentru mediul marin” (MSFD) și din Directiva privind habitatele.
            
            
               Regulamentul precizează activitățile de pescuit din anumite zone pentru care se vor aplica măsuri specifice. 
            
            
               Temei juridic
            
            
               Articolul 11 alineatul (2) și articolul 18 alineatele (1) și (3) din Regulamentul (UE) nr. 1380/2013 al Parlamentului European și al Consiliului.
            
            
            
               Principiul subsidiarității
            
            
               Propunerea este de competența exclusivă a Uniunii Europene în temeiul articolului 3 alineatul (1) litera (d) din Tratatul privind funcționarea Uniunii Europene.
            
            
               Principiul proporționalității
            
            
               Propunerea se înscrie în sfera de aplicare a competențelor delegate conferite Comisiei prin articolul 11 alineatul (2) din Regulamentul (UE) nr. 1380/2013 și nu depășește ceea ce este necesar pentru realizarea obiectivului respectivei dispoziții.
            
            
               Alegerea instrumentului
            
            
               Instrumentul propus: regulament delegat al Comisiei.
            
            
               Alte instrumente nu ar fi adecvate din următorul motiv: Comisiei i s-au conferit competențe de a adopta, prin acte delegate, măsuri de conservare în domeniul pescuitului necesare pentru respectarea obligațiilor care decurg din articolul 6 din Directiva privind habitatele și din articolul 13 alineatul (4) din MSFD, atunci când, pe lângă statul membru inițiator, și alte state membre care au un interes direct de gestionare direct în activitățile de pescuit afectate de aceste măsuri. Statele membre care au un interes direct în ceea ce privește gestionarea și-au înaintat recomandările comune. Măsurile prevăzute în recomandarea comună și incluse în prezenta propunere se bazează pe cele mai bune avize științifice disponibile și îndeplinesc toate cerințele relevante prevăzute la articolul 11 din Regulamentul (UE) nr. 1380/2013.
            
         
         
            
               REGULAMENTUL DELEGAT (UE) …/… AL COMISIEI
            
            
               din 2.3.2018
            
            
               de modificare a Regulamentului delegat (UE) 2017/118 de instituire a unor măsuri de conservare în domeniul pescuitului pentru protecția mediului marin în Marea Nordului
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului
                  9
               , în special articolul 11,
            
            
               întrucât:
            
            
               (1)În conformitate cu articolul 11 alineatul (2) din Regulamentul (UE) nr. 1380/2013, în cazul în care un stat membru consideră că se impune adoptarea unor măsuri de conservare în scopul respectării obligațiilor stabilite de legislația Uniunii privind protecția mediului, inclusiv în temeiul articolului 6 din Directiva 92/43/CEE
                  10
                și al articolului 13 alineatul (4) din Directiva 2008/56/CE
                  11
               , și dacă alte state membre au un interes de gestionare direct în activitățile de pescuit care urmează să fie afectate de aceste măsuri, Comisia are competența de a adopta astfel de măsuri prin intermediul unor acte delegate, în urma unei recomandări comune prezentate de statele membre interesate.
            
            
               (2)Articolul 6 din Directiva 92/43/CEE prevede că statele membre trebuie să stabilească, pentru ariile speciale de conservare, măsurile de conservare necesare în conformitate cu necesitățile ecologice ale tipurilor de habitate naturale și ale speciilor prezente pe teritoriul siturilor enumerate în anexele la directiva respectivă. De asemenea, în conformitate cu același articol, statele membre trebuie să ia măsurile necesare pentru a evita, pe teritoriul ariilor speciale de conservare, deteriorarea habitatelor naturale și a habitatelor speciilor, precum și perturbarea semnificativă a speciilor pentru care au fost desemnate respectivele arii.
            
            
               (3)În conformitate cu articolul 13 alineatul (4) din Directiva 2008/56/CE (Directiva-cadru „Strategia pentru mediul marin”), statele membre trebuie să adopte programe de măsuri, inclusiv măsuri de protecție spațială, care să contribuie la crearea unor rețele coerente și reprezentative de zone marine protejate, cuprinzând în mod adecvat diversitatea ecosistemelor componente, ca de exemplu arii speciale de conservare în sensul Directivei 92/43/CEE, arii speciale de protecție în sensul Directivei 2009/147/CE a Parlamentului European și a Consiliului
                  12
                și zone marine protejate, astfel cum au fost convenite de Uniune sau de statele membre interesate în cadrul acordurilor internaționale sau regionale la care acestea sunt părți. 
            
            
               (4)Regulamentul delegat (UE) 2017/118 al Comisiei
                  13
                a instituit măsuri de conservare în domeniul pescuitului pentru protecția mediului marin în anumite zone din Marea Nordului.
            
            
               (5)Belgia consideră că sunt necesare măsuri de conservare suplimentare pentru protecția mediului marin în patru zone de gestionare a pescuitului din apele teritoriale belgiene și din zona economică exclusivă adiacentă din Marea Nordului. În conformitate cu articolul 11 alineatul (3) din Regulamentul (UE) nr. 1380/2013, Belgia a furnizat Comisiei și statelor membre care au un interes direct de gestionare a pescuitului vizat informațiile relevante în legătură cu măsurile necesare suplimentare, inclusiv motivele, dovezile științifice pe care se bazează și detaliile privind punerea în aplicare în practică și executarea.
            
            
               (6)La 28 februarie 2017, după consultarea Consiliului consultativ pentru Marea Nordului, Belgia, împreună cu Danemarca, Germania, Franța, Țările de Jos și Regatul Unit, au transmis Comisiei Europene o recomandare comună referitoare la anumite măsuri de gestionare a pescuitului, vizând îmbunătățirea integrității fundului mării prin reducerea activităților de pescuit cu unelte mobile de pescuit de fund în cele patru zone de gestionare a pescuitului în cauză.
            
            
               (7)Măsurile cuprind interdicția de a pescui cu unelte mobile de pescuit de fund, cu două excepții referitoare la două zone, precum și condiții speciale de pescuit. 
            
            
               (8)Ar trebui stabilită, pentru două zone, o perioadă de tranziție de trei ani în cursul căreia uneltele de pescuit existente să fie permise în continuare.
            
            
               (9)Testarea unor unelte alternative cu impact asupra fundului mării ar trebui permisă numai sub rezerva unei autorizații specifice eliberate în legătură cu proiecte științifice care asigură testarea științifică a impactului asupra mediului. 
            
            
               (10)Autorizația specifică pentru testarea unor unelte alternative de pescuit cu impact asupra fundului mării se va baza pe avizul unui comitet de selecție însărcinat cu alegerea proiectelor științifice adecvate. 
            
            
               (11)Comitetul de selecție va urma procedura specială revizuită și adaptată de către Consiliul Internațional pentru Explorarea Apelor Maritime (ICES)
                  14
                pentru a se asigura că condițiile legate de testele științifice sunt îndeplinite înainte de eliberarea autorizației. Trebuie să existe indicii clare conform cărora uneltele alternative propuse pentru testare ar urma să aibă un impact mai redus asupra fundului mării.
            
            
               (12)În conformitate cu avizele științifice emise de Comitetul științific, tehnic și economic pentru pescuit (CSTEP) în cadrul sesiunii sale plenare din 27-31 martie 2017
                  15
               , măsurile sugerate în recomandarea comună ar putea reduce impactul activităților de pescuit cu unelte mobile de pescuit de fund și ar contribui la menținerea și/sau îmbunătățirea integrității fundului mării în zonele de gestionare specificate. Măsurile reprezintă un pas pozitiv către reducerea la minimum a impactului negativ al activităților de pescuit asupra ecosistemului marin și, dacă sunt aplicate efectiv, ar putea contribui la realizarea obiectivului de a evita degradarea mediului marin.
            
            
               (13)CSTEP a declarat că măsurile de conservare propuse ar contribui la obținerea unei stări ecologice bune, după cum se prevede la articolul 9 din Directiva 2008/56/CE.
            
         
         
            
               (14)Prin urmare, Regulamentul delegat (UE) 2017/118 ar trebui modificat în consecință.
            
            
               (15)Măsurile de conservare în domeniul pescuitului stabilite de prezentul regulament nu aduc atingere niciunor alte măsuri de gestionare existente sau viitoare care vizează conservarea siturilor în cauză, incluzând măsurile de conservare în domeniul pescuitului,
            
            
               ADOPTĂ PREZENTUL REGULAMENT:
            
            
               Articolul 1
            
            
               Modificarea Regulamentului delegat (UE) nr. 2017/118
            
            
               Regulamentul delegat (UE) 2017/118 se modifică după cum urmează:
            
            
               (1)
                      Articolul 2 se înlocuiește cu următorul text:
            
            
               „Articolul 2
               Definiții
            
            
               În sensul prezentului regulament, pe lângă definițiile prevăzute la articolul 4 din Regulamentul (UE) nr. 1380/2013, la articolul 4 din Regulamentul (UE) nr. 1224/2009 și la articolul 2 din Regulamentul de punere în aplicare (UE) nr. 404/2011 al Comisiei
                  16
               , se aplică următoarele definiții:
            
            
               (1)„unelte de pescuit de fund” înseamnă oricare dintre următoarele unelte: traul de fund, beam traul, traul de fund cu panouri, traul îngemănat cu panouri, traul de fund tractat de două ambarcațiuni, traul de fund pentru pescuitul de langustine, traul pentru pescuitul de creveți, plasă de pescuit înconjurătoare, năvod danez cu ancoră, traul scoțian, unelte filtrante înconjurătoare de navă și dragă; 
            
            
               (2)„unelte de pescuit alternative cu impact asupra fundului mării” înseamnă unelte de pescuit de fund modificate astfel încât să reducă la minimum impactul asupra fundului mării”; 
            
            
               (3)„patine cu rotile” înseamnă capete de traul echipate cu role în formă de roți care le permit să ruleze pe fundul mării, nu să se afunde în acesta;
            
            
               (4)„plasă de tip sită” înseamnă o plasă de formă conică fixată în interiorul unui traul, conectată în partea din față pe întreaga sa circumferință la plasa înconjurătoare a traulului și în partea din spate la o ieșire situată în centrul traulului, având o dimensiune a ochiului de plasă semnificativ mai mare decât dimensiunea ochiului de plasă al traulului;
            
            
               (5)„zonele 1” înseamnă zonele geografice delimitate prin loxodrome care unesc secvențial pozițiile enumerate în anexa I la prezentul regulament, măsurate pe baza sistemului de coordonate WGS84; 
            
            
               (6)„zonele 2” înseamnă zonele geografice delimitate prin loxodrome care unesc secvențial pozițiile enumerate în anexa II la prezentul regulament, măsurate pe baza sistemului de coordonate WGS84;
            
            
               (7)„zonele 3” înseamnă zonele geografice delimitate prin loxodrome care unesc secvențial pozițiile enumerate în anexa III la prezentul regulament, măsurate pe baza sistemului de coordonate WGS84;
            
            
               (8)„zonele 4” înseamnă zonele geografice delimitate prin loxodrome care unesc secvențial pozițiile enumerate în anexa IV la prezentul regulament, măsurate pe baza sistemului de coordonate WGS84;
            
            
               (9)„zonele 5” înseamnă zonele geografice delimitate prin loxodrome care unesc secvențial pozițiile enumerate în anexa V la prezentul regulament, măsurate pe baza sistemului de coordonate WGS84;
            
            
               (10)„zonele 6” înseamnă zonele geografice delimitate prin loxodrome care unesc secvențial pozițiile enumerate în anexa VI la prezentul regulament, măsurate pe baza sistemului de coordonate WGS84;
            
            
               (11)„Bratten” înseamnă zona geografică delimitată prin loxodrome care unesc secvențial pozițiile enumerate în anexa VII la prezentul regulament, măsurate pe baza sistemului de coordonate WGS84;
            
         
         
            
               (12) „statele membre vizate” înseamnă: Danemarca, Germania și Suedia.”
            
            
            
               (2)
                     Articolul 3 se înlocuiește cu următoarele articole 3-3e:
            
            
               „Articolul 3
                  Interdicții ale pescuitului în zonele 1
            
            
            
               1.
                     Este interzisă desfășurarea oricărei activități de pescuit cu unelte de pescuit de fund în zonele 1.
            
            
               2.
                     Navele de pescuit care au la bord orice unealtă de pescuit de fund pot desfășura activități de pescuit în zonele 1 cu alte unelte decât uneltele de pescuit de fund, dacă uneltele de pescuit de fund sunt strânse și arimate în conformitate cu condițiile prevăzute la articolul 47 din Regulamentul (CE) nr. 1224/2009.
            
            
               Articolul 3a
                  Interdicții ale pescuitului în zonele 2
            
            
            
               Este interzisă desfășurarea oricărei activități de pescuit în zonele 2.
            
            
               Articolul 3b
                  Interdicții ale pescuitului în zonele 3
            
            
            
               1.
                     Este interzisă desfășurarea oricărei activități de pescuit cu unelte de pescuit de fund în zonele 1.
            
            
               2.
                     Interdicția prevăzută la alineatul (1) nu se aplică navelor de pescuit active care desfășurau activități de pescuit în zonele 3 la …[data intrării în vigoare a prezentului regulament de modificare, care se va introduce de către Oficiul pentru Publicații ],, cu condiția incorporării unor traverse cu roți (patine cu rotile) în echipamentele lor de pescuit și a utilizării unor plase de tip sită pentru pescuitul de creveți.
            
            
               Articolul 3c
                  Interdicții ale pescuitului în zonele 4
            
            
            
               1.În zonele 4 este interzisă desfășurarea oricărei activități de pescuit cu unelte de pescuit de fund.
            
            
               2.
                     Testarea uneltelor de pescuit alternative cu impact asupra fundului mării este permisă în baza unei proceduri de autorizare specifice legate de proiecte de cercetare științifică.
            
            
               3.Prin derogare de la alineatul (1), uneltele de pescuit de fund utilizate la ...[data intrării în vigoare a prezentului regulament de modificare, care se va introduce de către Oficiul pentru Publicații] sunt permise în zonele 4 pentru o perioadă de tranziție de trei ani de la data respectivă.
            
            
         
         
            
               Articolul 3d
                  Interdicții ale pescuitului în zonele 5
            
            
            
               În zonele 5 este interzisă desfășurarea oricărei activități de pescuit cu unelte de pescuit de fund, cu excepția năvoadelor daneze. 
            
            
               Articolul 3e
                  Interdicții ale pescuitului în zonele 6
            
            
            
               1.
                     În zonele 6 este interzisă desfășurarea oricărei activități de pescuit cu unelte de pescuit de fund, cu excepția năvoadelor daneze. 
            
            
               2.
                     Testarea uneltelor de pescuit alternative cu impact asupra fundului mării este permisă în baza unei proceduri de autorizare specifice legate de proiecte de cercetare științifică.
            
            
               3.
                     Prin derogare de la alineatul (1), unelte de pescuit de fund utilizate la ...[data intrării în vigoare a prezentului regulament de modificare, care se va introduce de către Oficiul pentru Publicații ] este permisă în zonele 6 pentru o perioadă de tranziție de trei ani de la data respectivă.”
            
            
            
               (3)La articolul 6 alineatele (1) și (3), cuvintele „articolele 3 și 4” se înlocuiesc cu cuvintele„articolele 3, 3a și 4”.
            
            
            
               (4)Anexa III devine anexa VII.
            
            
            
               (5)Textul care figurează în anexa la prezentul regulament se introduce ca anexele III, IV, V și VI.
            
            
            
               Articolul 2
            
            
               Intrare în vigoare
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
            
               Adoptat la Bruxelles, 2.3.2018
            
         
         
            
               
                     Pentru Comisie
               
               
                     Preşedintele
                     Jean-Claude JUNCKER
               
               
            
         
         
            
                  
                     (1)
                  
                        Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.
               
               
                  
                     (2)
                  
                        Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (JO L 20, 26.1.2010, p. 7). 
               
               
                  
                     (3)
                  
                        JO L 164, 25.6.2008, p. 19.
               
               
                  
                     (4)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22-61). 
               
               
                  
                     (5)
                  
                        JO L 19/10, 25.1.2017, p. 10
               
               
                  
                     (6)
                  
                        Le moniteur belge, 28-03-2014, numéro :   2014024098, page : 26936, Arrêté royal du 20 mars 2014 relatif à l'établissement du plan d'aménagement des espaces marins
               
               
                  
                     (7)
                  
                        
                  
                     http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
                  
               
               
                  
                     (8)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (9)
                  
                        
                  
                     JO L 354, 28.12.2013, p. 22.
                  
               
               
                  
                     (10)
                  
                        Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.
               
               
                  
                     (11)
                  
                        JO L 164, 25.6.2008, p. 19.
               
               
                  
                     (12)
                  
                        Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (JO L 20, 26.1.2010, p. 7).
               
               
                  
                     (13)
                  
                        JO L 19, 25.1.2017, p. 10
               
               
                  
                     (14)
                  
                        http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
               
               
                  
                     (15)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (16)
                  
                        Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (OJ L 112, 30.4.2011, p.1).
               
            
      
    ---documentbreak--- 
      
         
         
            
               ANEXĂ
            
            
               ANEXA III
            
            
            
               Coordonatele zonelor 3
            
            
                     
                        Punct
                     
                  
                  
                     
                        Latitudine N
                     
                  
                  
                     
                        Longitudine E
                     
                  
               
                     
                        1°
                     
                  
                  
                     
                        51°09469'
                     
                  
                  
                     
                        2°54140'  
                     
                  
               
                     
                        2 °
                     
                  
                  
                     
                        51°14990'
                     
                  
                  
                     
                        2°49385'  
                     
                  
               
                     
                        3 °
                     
                  
                  
                     
                        51°22609'
                     
                  
                  
                     
                        2°70173'  
                     
                  
               
                     
                        4 °
                     
                  
                  
                     
                        51°17053'
                     
                  
                  
                     
                        2°75699' 
                     
                  
               
            
            
               ANEXA IV
            
            
            
               Coordonatele zonelor 4
            
            
                     
                        Punct
                     
                  
                  
                     
                        Latitudine N
                     
                  
                  
                     
                        Longitudine E
                     
                  
               
                     
                        1°
                     
                  
                  
                     
                        51°22179'
                     
                  
                  
                     
                        2°72067'
                     
                  
               
                     
                        2°
                     
                  
                  
                     
                        51°26197'
                     
                  
                  
                     
                        2°68164' 
                     
                  
               
                     
                        3°
                     
                  
                  
                     
                        51°31412'
                     
                  
                  
                     
                        2°82199' 
                     
                  
               
                     
                        4°
                     
                  
                  
                     
                        51°27949'
                     
                  
                  
                     
                        2°87263'
                     
                  
               
            
            
               ANEXA V
            
            
            
               Coordonatele zonelor 5
            
            
                     
                        Punct
                     
                  
                  
                     
                        Latitudine N
                     
                  
                  
                     
                        Longitudine E
                     
                  
               
                     
                        1°
                     
                  
                  
                     
                        51°42224'
                     
                  
                  
                     
                        2°58086'
                     
                  
               
                     
                        2°
                     
                  
                  
                     
                        51°45833'
                     
                  
                  
                     
                        2°52708'
                     
                  
               
                     
                        3°
                     
                  
                  
                     
                        51°48834'
                     
                  
                  
                     
                        2°45091'
                     
                  
               
                     
                        4°
                     
                  
                  
                     
                        51°51663'
                     
                  
                  
                     
                        2°48007'  
                     
                  
               
                     
                        5°
                     
                  
                  
                     
                        51°48100'
                     
                  
                  
                     
                        2°57800'
                     
                  
               
                     
                        6°
                     
                  
                  
                     
                        51°44485' 
                     
                  
                  
                     
                        2°63069'
                     
                  
               
            
         
         
            
               ANEXA VI
            
            
            
               Coordonatele zonelor 6
            
            
                     
                        Punct
                     
                  
                  
                     
                        Latitudine N
                     
                  
                  
                     
                        Longitudine E
                     
                  
               
                     
                        1°
                     
                  
                  
                     
                        51°39540' 
                     
                  
                  
                     
                        2°51862'
                     
                  
               
                     
                        2°
                     
                  
                  
                     
                        51°42010' 
                     
                  
                  
                     
                        2°49147'
                     
                  
               
                     
                        3°
                     
                  
                  
                     
                        51°44974' 
                     
                  
                  
                     
                        2°41779'
                     
                  
               
                     
                        4°
                     
                  
                  
                     
                        51°48821' 
                     
                  
                  
                     
                        2°45186'
                     
                  
               
                     
                        5°
                     
                  
                  
                     
                        51°45833' 
                     
                  
                  
                     
                        2°52708'
                     
                  
               
                     
                        6°
                     
                  
                  
                     
                        51°42224' 
                     
                  
                  
                     
                        2°58086'